
JUDEŢUL TIMIŞ

MUNICIPIUL TIMIŞOARA

PRIMAR

COMPARTIMENT GUVERNANȚA CORPORATIVĂ
SC2019-                   /
RAPORT DE SPECIALITATE

privind aprobarea Rapoartelor finale, întocmite de către Comisia de selecţie, în vederea ocupării posturilor vacante din cadrul consiliilor de administraţie la Compania Locală de Termoficare Colterm SA, Drumuri Municipale Timişoara S.A. şi Piețe SA

Având în vedere Expunerea de motive nr. ….......................................... a Primarului Municipiului Timişoara şi Proiectul de hotărâre privind aprobarea Rapoartelor finale, întocmite de către Comisia de selecţie, în vederea ocupării posturilor vacante din cadrul consiliilor de administraţie la Compania Locală de Termoficare Colterm SA, Drumuri Municipale Timişoara S.A. și Piețe SA;

Având în vedere Hotărârea Consiliului Local al Municipiului Timişoara nr.99/20.09.2016 privind  guvernanţa corporativă a societãţilor comerciale la care Consiliul Local al Municipiului Timişoara este acţionar unic, majoritar sau la care deţine controlul;

Având în vedere Hotărârea Consiliului Local al Municipiului Timişoara nr. 308/ 28.07.2017 privind constituirea Comisiei de selecţie în vederea evaluării/selecţiei membrilor consiliilor de administraţie ale întreprinderilor publice la care Consiliul Local al Municipiului Timişoara are calitatea de autoritate publică tutelară;

Având în vedere finalizarea selecţiei prin întocmirea de către Comisia de selecţie a Rapoartelor finale în vederea ocupării posturilor vacante din cadrul consiliilor de administraţie la Compania Locală de Termoficare Colterm S.A, Drumuri Municipale Timişoara S.A şi Piețe SA înregistrate cu nr. SC2019-004766/26.02.2019, SC2019-004767/26.02.2019 şi SC2019-004768/26.02.2019;
Facem următoarele precizări: 


În conformitate cu prevederile art. 3 pct.-ul 2 lit. b) din O.U.G. nr.  109/2011 privind guvernanţa corporativă a întreprinderilor publice, autoritatea publică tutelară are competenţa de a propune, în numele unităţii administrativ-teritoriale, candidaţi pentru funcţiile de membri ai consiliului de administraţie.

Conform art. 36, alin. (2) lit. a)  din Legea nr. 215/2001 privind administraţia publică locală, republicată şi modificată, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor şi serviciilor publice de interes local şi ale societăţilor comerciale şi regiilor autonome de interes local.

Potrivit art. 36 alin (3) lit. c) din Legea nr. 215/2001 privind administraţia publică locală, republicată şi modificată, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi comerciale sau regii autonome, în condiţiile legii.

Având în vedere cele prezentate mai sus, propunem:

Autoritatea publică tutelară aprobă Rapoartele finale, întocmite de Comisia de selecţie, în vederea ocupării posturilor vacante din cadrul consiliilor de administraţie la Compania Locală de Termoficare Colterm SA, Drumuri Municipale Timişoara S.A şi Piețe SA, nr. SC2019-004766/26.02.2019, SC2019-004767/26.02.2019 şi SC2019-004768/26.02.2019, care fac parte integrantă din prezentul raport de specialitate.

Având în vedere prevederile legale expuse în prezentul raport, apreciem că Proiectul de hotărâre privind aprobarea Rapoartelor finale, întocmite de către Comisia de selecţie, în vederea ocupării posturilor vacante din cadrul consiliilor de administraţie la Compania Locală de Termoficare Colterm SA, Drumuri Municipale Timişoara S.A. şi Piețe SA, îndeplinește condițiile pentru a fi supus dezbaterii și aprobării plenului consiliului local.

CONSILIER,

LAZĂR VIOLETA

